<classify> Na ANDREW MSECHU TAASISI ya Kuzuia na kupambana na Rushwa Takukuru, imetangaza kuwasakawatu wanne wanaodaiwa kutoweka na zaidi ya Sh bilioni 46, ambazo ni mkopokutoka Serikali ya Libya ili kujenga Kiwanda cha Saruji mkoani Lindi. Akizungumza katika mkutano na wanahabari jana, Naibu Mkurugenzi Mkuuwa Takukuru, Brigedia Jenerali John Mbungo, alisema fedha hizo kwa Serikali yaTanzania na Serikali ya Libya, kama mkopo wenye riba. Alisema kwa kuwa Serikali haifanyi biashara, fedha hizo zilikabidhiwakwa kampuni ya MEIS Industries Ltd mwaka 2009 kwa ajili ya kujenga kiwandahicho, lakini hadi sasa hakijawahi kuonekana na wahusika hawajulikani walipo. Mwaka 2009 Serikali hizi mbili zilitia saini mkataba ulioitaja kampuniya MEIS Industrial Limited kama kampuni itakayopewa dola milioni ishirini za Marekanikwa ajili ya uwekezaji wa ujenzi wa kiwanda cha Saruji eneo la Machore mkoaniLindi. Fedha hizo zilitolewa kwa kampuni ya MEIS kama mkopo uliopaswakurejeshwa kwa riba nafuu na kwa mujibu wa mkataba, mkopo huo ulipaswakurejeshwa ndani ya miaka sita, yaani 2011 hadi 2017. Hata hivyo, hadi mwaka2019 kampuni hiyo haijarejesha mkopo huo wala kiwanda cha sarujikilichokusudiwa kujengwa bado hakijajengwa, alisema. Alisema uchunguzi uliofanywa na Takukuru umebaini kuwa sehemu kubwa yafedha hizo imetumika kwa matumizi mengine kinyume na makusudio ya Serikalijambo ambalo ni kosa. Brigedia Jenerali Mbungo alisema wahusika wa kapuni ya MEIS ambaowanatafutwa ni Islam Ally Saleh Balhabou, Merey Ally Awadh Saleh, Sabri AmeirKuleib na Abdallah Said Abdallah bin Aliya, ambao hadi sasa hawajulikaniwalipo. Alisema zipo taarifa kuwa huenda wengine walikimbilia Visiwa vyaComoro na wengine nchini Uingereza, hivyo juhudi za kuwatafuta zinaendelea. Tunatoa wito kwa yeyote mwenye taarifa sahihi za mahali watuhumiwa hawawanapoweza kupatikana wawasiliane nasi ili wakamatwe na kuja kujibu tuhuma hizizinazowakabili kwa kuwa kosa hili liko chini ya kifungu cha 282 cha Sheria yaKuzuia na kupambana na Rushwa namba 11 ya mwaka 2007, alisema. Akitoa ufafanuzi kuhusu mikopo iliyotolewa na Serikali ya Libya kwaTanzania, alisema Serikali ya Libya katika miaka ya 1980 iliikopesha Serikaliya Tanzania mafuta ya petrol na dizeli kiasi cha tani 200,000 za ujazo ambayokufikia mwaka 2005 ilikuwa ikiidai Serikali ya Tanzania Dola 201,000,000. Alisema kutokana na fedha hizo, Serikali ya Libya ilisamehe nusu yadeni ambapo Seriali hizo mbili zilikubaliana namna ya kulipa dola 101,000,000zilizobaki. Katika makubaliano haya, dola milioni 61 zilitakiwa kulipwa kwamtindo wa madeni ya kitaifa, dola milioni 20 zilipwe kwa mpango maalumu na dola20 milioni zifanye uwekezaji nchini Tanzania na baadaye zirudishwe Libya kwariba nafuu, alisema. Alieleza katika mpango huo, kampuni hiyo ya MEIS ilipopewa fedha hizokwa ajili ya kufanya uwekezaji nchini ambao ulitakiwa uwe umeshakamilika naurejeshaji wa fedha hizo nchini Libya kwa riba nafuu uwe umeshakamilika kufikiamwaka 2017. Msemaji wa Takukuru, Doreen Kapwani aliliambia Mtanzania kwa njia yasimu kuwa watuhumiwa wanaotafutwa ni raia wa Tanzania ambao ni wakazi wa Kilosamkoani Morogoro. Hawa wote taarifa zinaonesha kuwa ni Watanzania, ambao makazi yao niKilosa kkoani Morogoro. Kwa hiyo ni watu ambao taarifa zao ni rahisikupatikana, alisema. Alisema fedha hizo zilitia saini na Serikali ya Libya, ambapo kwaupande wa Tanzania Wizara ya Fedha iliiwakilisha Serikali na fedha hizoziliwekwa kwenye Benki ya Rasilimali nchiniTIB. Watuhumiwa wengine Katika hatua nyingine, Brigedia Jenerali Mbungo alisema Takukuruinawashikilia watu sita waliokuwa wakishirikiana kufanya utapeli, ambapo wannekati yao walikuwa wakijifanya maofisa wa Takukuru na vyombo vingine vya dola,huku wawili wakitoka katika kampuni moja ya simu. Alisema watuhumiwa hao walimamatwa na maofisa wa Takukuru kwa awamukuanzia Jumatatu Juni 10 mwaka huu baada ya kupata ushirikiano kutoka kwa watoataarifa. Sare za jeshi Bregedia Jenerali Mbungo alisema Takukuru opia imefanikiwa kumkamataMohamed Abdallah, mkazi wa Kinyerezi jijini Dar es Salaam aliyekutwa akiwa nasare za jeshi la Wananchi wa Tanzania JWTZ, simu na laini za simu alizokuwaakizitumia kufanya utapeli. Alisema Takukuru inaendelea kufanya uchunguzi wa kuwakamata watuhumiwawengi zaidi baada ya kubaini kuwa matapeli hao wana mtandao mkubwa unaohusishawatumishi wa baadhi ya kampuni za simu. Alisema miongoni mwa vifaa vilivyokutwa kwa matapeli hao ni sare zajeshi la Wananchi, laini za simu, simu 10 za kiganjani, funguo za kufunguliapingu, noti bandia za Sh10,000 kiasi cha Sh 100,000 na karatasi yenye namba zasimu za watu kwa ajili ya kuwasiliana nao kwa utapeli. Alisema katika mahojiaoi na Takukuru, watuhumiwa hao walikiri kuhusikana uchapaji wa noti bandia kinyume cha sheria za nchi. Brigedia Jenerali Mbungo alisema uchunguzi wa Takukuru pia umebainikuwa matapeli hao wana mtandao mpana unaojumuisha hadi watu kutoka maeneo yaofisi za Serikali, ambao wamekuwa wakiwafuatilia watumishi au viongozi ambaokwa njia moja au nyingine wanaweza kuwa na tuhuma.  <topic>: kitaifa 